Smieť žiť pre Krista
Smieť žiť pre Krista, pre Neho mrieť.
Ó, to je blaho, nad ktoré niet.
Hodno zaň trpieť, hodno bojovať
a hodno cele opustiť svet.

Smieť žiť pre Krista, niesť hanu, strasť.
Smieť raz, čo víťaz, vojsť v nebies vlasť.
V korune slávy zastať pred Bohom
a žiť tam večne, ó, to je slasť!

Smieť žiť pre Krista, kým trvá deň.
No i keď žiaľny zapadol tieň.
Vždy smieť Mu slúžiť a neochladnúť -
tú milosť verným Boh dáva len.

Zdroj 
Piesne sionské, č. 232

Externé odkazy
 melódia

Duchovné piesne
Mária Royová